**TEHNISKĀ SPECIFIKĀCIJA**

Iepirkums: VSIA "Paula Stradiņa klīniskās universitātes slimnīcas" teritorijas braucamās daļas un ietvju seguma izveide un atjaunošana"

ID Nr. PSKUS 2021/101

1. **Pasūtītājs:** VSIA “Paula Stradiņa klīniskā universitātes slimnīca”, Pilsoņu iela 13, Rīga, LV-1002.
2. **Pasūtītāja kontaktpersona:** Loģistikas un servisa daļas, Uzkopšanas un veļas aprites dienesta, pakalpojuma servisa vadītāja, Anete Vārpiņa.
3. Iepirkumā plānots veikt bruģēta seguma izveidošana vai nomaiņa (ceļi un laukumi) ar lokālām tāmēm no Nr.001 līdz Nr.005 (*skatīt Finanšu piedāvājuma formā Nolikuma PSKUS2023/70, 4.pielikumā)*. Pasūtītājs plāno veikt bruģa seguma ieklāšanas vai nomaiņas būvdarbus 24 (divdesmit četru) mēnešu laikā pēc tā nepieciešamības, uzrādot konkrētu objektu un veicot bruģēšanas izmaksu saskaņošanu, saglabājot Pretendenta iesniegto Finanšu piedāvājuma 1 (vienas) vienības izcenojums. Ar vienu pasūtījumu Pasūtītājs saprot 1 (vienā) reizē pasūtīto objektu kopēju kvadratūru.

Tehniskā piedāvājuma apjomi – lokālās tāmes -MS Excel dokumentu formātā ir šīs nolikuma 6.pielikuma sastāvdaļa ,

1. **Objekts:** Pasūtītāja valdījumā esošie īpašumi.
2. **Pakalpojuma mērķis:** Veikt bruģa seguma ieklāšanas un remonta darbus Pasūtītāja valdījumā esošajos īpašumos ar mērķi likvidēt bedres, izveidot kritumus lietus ūdens novadīšanai, nodrošināt drošu autotransporta un cilvēku kustību.
3. **Darbu veikšana, saskaņošana un organizēšana:**
   1. Pirms noteikta objekta cenu piedāvājuma iesniegšanas Pretendentam kopā ar Pasūtītāja pārstāvi jāpaseko objekts un jāpārbauda visi izmēri dabā;
   2. Pretendentam jāsaskaņo darba veikšanas laiki, pirms darbu uzsākšanas jāiesniedz būvdarbu kalendārais grafiks un satiksmes organizācijas plāns, ja tāds nepieciešams.
4. **Veicamo darbu apraksts:**
   1. Veicamo darbu apjomu nosaka veicot apskati objektā.
   2. Veicamo darbu apjomu nosaka Pasūtītājs iesniedzot pretendentam sagatavotus darbu apjomus. Pretendents pamatojoties uz darbu apjomiem iesniedz pasūtītājam darbu lokālo tāmi, ar izcenojumiem uzrādītiem finanšu piedāvājumā (Nolikuma PSKUS 2023/70 4.pielikums).
   3. Informāciju par objektiem, kuros nepieciešams veikt darbus, kā arī par iespējamajiem apgrūtinājumiem un īpašām prasībām informēs Pasūtītāja pilnvarotā persona.
5. **Prasības veicamiem darbiem, materiāliem, izstrādājumiem un aprīkojumam:**
   1. **Vispārīgas prasības**
      * 1. Visiem pretendenta piedāvājumā iekļautajiem tehniskajiem risinājumiem jāatbilst normatīvo aktu prasībām.
        2. Cenu piedāvājumu - darbu izmaksu tāmes pretendents sagatavo, balstoties uz tehniskajā specifikācijā izvirzītām izpildes prasībām un darbu apjomiem, iekļaujot visas izmaksas, kas nepieciešamas darbu nodrošināšanai, lai izpildītu noteikto darbu pilnā apmērā, ja arī tas nav īpaši izdalīts, kā arī tiesību aktos noteiktos nodokļus un nodevas.
        3. Pretendentam katra konkrēta darba vienības cenās (izmaksās) jāparedz visi ar vispārējām prasībām saistītie izdevumi, kuri viņam jāievēro veicot darbus, bet par kuriem atsevišķa samaksa nav paredzēta:
        4. - sanitāro un drošības normu ievērošana;
        5. - darba aizsardzības nodrošināšana objektos;
        6. - darbu organizācija un administrēšana;
        7. - pretendenta plānotā peļņa;
        8. - tiesību aktos noteiktā nodokļu un nodevu nomaksa, izņemot pievienotās vērtības nodokli, kas jāuzrāda atsevišķi;
        9. - darba izpildes dokumentācijas noformēšana;
        10. - kvalitātes nodrošināšana un kontrole;
        11. - materiālu sagatavošana, uzglabāšana, piegāde un iestrāde;
        12. - pagaidu vai sagatavošanas darbi (papildus darbi, materiāli un palīgmateriāli, lai izpildītu pamatdarbu);
        13. - iekārtas, instrumenti, mehānismi un ar tām saistītajiem izdevumiem;
        14. - būvdarbu gaitā bojāto vietu atjaunošana;
        15. - darba vietu sakopšana pēc darbu beigšanas.
        16. Jāizvērtē visi darbi, kas nepieciešami infrastruktūras funkcionēšanai darbu zonās, objekta pilnīgai nodošanai - pieņemšanai ekspluatācijā, kā arī iespējamo defektu novēršanai garantijas periodā.
        17. Ja darbi, kas ir nepieciešami kā sagatavošanas darbi kādu citu darbu izpildei, un darbu apjoma sarakstā nav minēti kā atsevišķi darbi, tad būvuzņēmējam šādu darbu izpilde ir jāparedz, bet ar to izpildi saistītos izdevumus jāiekļauj darba apjoma sarakstā minēto darbu vienības cenās.
        18. Visiem Pretendenta izmantotajiem materiāliem ir jāatbilst Latvijas nacionāliem standartiem un/ vai Eiropas Savienības standartiem.
        19. Pretendents veic darbus ar savu kvalificētu darbaspēku, tehniku, darbarīkiem un materiāliem.
        20. Pretendents pats ir atbildīgs par precīzu darbu tehnoloģijas izvēli, saderīgu materiālu, darba rīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai.
   2. **Standartu piemērošana**
   3. Prasības seguma atjaunošanas darbu veikšanai ir šādas:
   4. VAS „Latvijas valsts ceļi” Tehniskajā komisijā apstiprinātās „Ceļu Specifikācijas 2023 ” (http://www.lvceli.lv);
   5. Latvijas Republikā spēkā esošo standartu jaunākās redakcijas.
   6. Ja Pretendents vēlas lietot citus standartus, tam ir dokumentāli jāpierāda, ka tā izvēlētie standarti nodrošina prasīto kvalitāti, kā arī jānodrošina šiem standartiem atbilstoša kvalitātes kontrole.
   7. Pretendents ir atbildīgs par visām teritorijām, kas tikušas jebkurā veidā izmantotas vai skartas, lai izpildītu darbu. Pretendenta pienākums ir uzturēt teritoriju kārtībā visu būvdarbu izpildes laiku.
   8. Darbs jāveic, nepārtraucot satiksmi būvobjektā, nosakot lokālus ierobežojumus atbilstoši darba norisei, ja nav paredzēts savādāk. Darbi jāorganizē tā, lai nepamatoti neierobežotu satiksmi. Būvmašīnas un darba iekārtas, kad tās nepilda darbu, jānovieto tā, lai tās netraucētu satiksmi.
   9. Visus nepieciešamos mērījumus un testēšanu veic Pretendents uz sava rēķina. Pasūtītāja mērījumus un testēšanu izpilda un apmaksā pasūtītājs. Testēšanai un mērījumiem būvuzņēmējam jāizmanto kompetenta kvalitātes uzraudzības institūcija (laboratorija, struktūrvienība, personāls vai cits).
   10. Pasūtītājs ir tiesīgs veikt kontroles un papildus pārbaudes. Pasūtītājs veic pārbaudes ar šajās specifikācijās norādītām metodēm, novērtē, vai izpildīto darbu kvalitāte atbilst specifikāciju, standartu un tehnisko noteikumu prasībām.
   11. Materiāliem, kurus paredzēts izmantot darbu izpildē jābūt atbilstības apliecinājumam, iesniedzot Pasūtītājam atbilstības deklarāciju.
   12. Pretendents ir atbildīgs par gaisa vadu, virszemes un pazemes komunikāciju aizsardzības noteikumu ievērošanu.
   13. Pretendentam pienākums ir veikt visus saskaņojumus un saņemt atļaujas no attiecīgajām organizācijām, ja tas nepieciešams.
   14. **Betona apmaļu uzstādīšana**
       1. Pirms darbu uzsākšanas jābūt izpildītiem nepieciešamiem sagatavošanas darbiem – demontētas bojātās apmales, izveidota gultne uzstādāmajām apmalēm. Ieklātais šķembu pamats sablīvējams, kamēr blīvējamā virsmā nepaliek blīvējamās iekārtas pēdu nospiedumi.
       2. Betona apmales atbilstošas LVS EN 1340, betons C12/15 atbilstošs LVS EN 206-1.
       3. Betona pamata augstumam jābūt tādam, lai būtu iespējama asfaltbetona virskārtas izbūve pilnā – paredzētajā biezumā.
       4. Nobrauktuvju un krustojumu rādiusu vietās uzstādāmas ielu apmales ar esošo rādiusu.
       5. Ja remontējamais posms ir gājēju pārejās un uzbrauktuvēs, jānodrošina iespēja pa to pārvietoties bērnu un invalīdu ratiņiem, uzstādot pazeminātās ielu apmales ar augstumu no seguma virskārtas robežās no 0 līdz 3cm un platumu vismaz 1m.
       6. Lai pārietu uz pazeminātajām ielu apmalēm, ir jālieto mainīga augstuma ielu apmales.
       7. Ielu apmales uzstādāmas uz betona sausas javas pamatojuma (marka B 15) ar biezumu 5cm. Nostiprināšana veicama ar betonu no ārējās puses, ar nosacījumu, kanostiprinājuma aizpildījums ir 1/2 no apmales augstuma. Pieļaujama apmaļu nostiprināšana ar asfaltbetonu.
       8. Izbūvētās betona apmales izmēriem un novietojumam jāatbilst paredzētajam. Pieļaujamās novirzes novietojumam plānā – 5mm, profilā – 3mm.
       9. Nav pieļaujamas blakus esošo apmaļu elementu salaidumu nesaistes plānā vai profilā (virsmai un ārmalām). Šuves starp apmaļu elementiem nedrīkst būt lielākas par 5mm.
       10. Apmalēm nav pieļaujami apdrupumi no veltnēšanas.
   15. **Betona bruģa seguma ierīkošana** 
       1. Seguma pamata būvniecībai izmantot nesaistītu minerālmateriālu maisījumu pamatu kārtām ar maisījuma lielāko graudu (D) izmēru pamata virskārtā ne lielāku par 45mm, atbilstoši „Ceļu Specifikācijas 2023” attiecīgās sadaļas prasībām.
       2. Izlīdzinošās starpkārtas būvniecībai izmantot smilts slāni.
       3. Betona bruģa seguma būvniecībai izmantot betona bruģakmeņus – betona bruģa elementi, atbilstoši LVS EN 1338.
       4. Elementiem jābūt veseliem, bez plaisām un apsistām malām vai stūriem.
       5. Seguma krāsai jābūt viendabīgai. Pieļaujami kalcija karbonāta izsvīdumi uz elementu virsmas.
       6. Esošā seguma un jaunā seguma sajūguma vietas augstuma atšķirība nedrīkst būt lielāka par 5mm.
       7. Jābūt novāktiem vecā seguma apciršanas materiāliem, seguma pārpalikumiem, tie nedrīkst atrasties arī uz zaļās zonas.
       8. Pretendentam ir pienākums nodrošināt pielietojamo materiālu atbilstību standartam.
6. **Darba uzraudzība, pieņemšana, darbu apmaksas noteikumi**
   * 1. Nododot darbus, Pretendents iesniedz Pasūtītājam pielikumu ar pielietoto materiālu, iekārtu atbilstības deklarācijām.
     2. Pēc darbu veikšanas darbu pieņemšana noformējama ar Pretendenta un Pasūtītāja parakstītu darbu pieņemšanas – nodošanas aktu un formu 2, kas ir neatņemama līguma sastāvdaļa.
     3. Ja Izpildītājs neveic, vai ir veicis nekvalitatīvi būvdarbus, kā arī neievēro noteiktos darbu izpildes termiņu, kā arī nav novērsis Pasūtītāja pieteiktās pretenzijas, tad Pasūtītājam ir tiesības samazināt samaksu par attiecīgā pakalpojuma sniegšanu.
     4. Ministru kabineta 25.02.2003. noteikumu Nr.92 „Darba aizsardzības prasības, veicot būvdarbus” noteikto prasību ievērošanu nodrošina Pretendents.
     5. Visi bruģēšanas un asfaltēšanas darbi jāveic saskaņā ar VAS “Latvijas valsts ceļu izstrādātās “Ceļu specifikācijas 2023, kā arī LR spēkā esošajiem MK noteikumiem Nr. 633 “Autoceļu un ielu būvnoteikumi, kā arī citus spēkā esošos saistošos normatīvos aktus un būvnormatīvus.
     6. Pretendents uz sava rēķina veic apdrošināšanu atbilstoši Ministru kabineta 19.08.2014. noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.
7. **Īpašās prasības**
   * 1. Atbilstoši tehniskajai specifikācijai jāiesniedz piedāvājumu būvdarbiem –tāmes. **Tāmes iesniegt** atbilstoši **Ministru kabineta 03.05.2017.noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība” 5. pielikumam.** Tāmju rindu numerāciju un nosaukumus mainīt nedrīkst. Pretendents ir atbildīgs par pareizu formulu izmantošanu ar funkciju *MS Excel ROUND*, paredzot divus ciparus aiz komata.
     2. Atbilstoši tehniskajai specifikācijai un objekta apsekošanai jāsniedz piedāvājums būvdarbiem. Tāmē jāiekļauj visi nepieciešamie darbi, tajā skaitā darba spēka izmaksas, cilvēkstundu patēriņu, montāžas, demontāžas darbi, būvgružu utilizācija un tehnoloģiskās iekārtas, t.sk. tehniskajā specifikācijā nenorādītu un neparedzētu darbu izpilde, kas tehnoloģiski saistīta ar iepirkuma priekšmeta īstenošanu līguma projektā noteiktajā termiņā un vietā.
     3. Tehniskajās specifikācijās (tāmēs) norādītajām preču zīmēm (zīmoliem), standartiem ir informatīvs raksturs. Pretendentam ir tiesības piedāvāt ekvivalentas preces, ja tas nav pretrunā ar projekta tehniskajiem risinājumiem. Par ekvivalentām precēm tiek uzskatītas preces, kuru tehniskās, funkcionālās un kvalitātes īpašības ir vienādas vai labākas par tehniskajās specifikācijās norādīto konkrēta nosaukuma preču īpašībām.
     4. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti). Visi lokālajās tāmēs minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem „vai ekvivalents”, pat ja tas kādā no vietām nav šādi norādīts.
8. Būvdarbu garantijas termiņš ne mazāks kā 5 (pieci) gadi no pieņemšanas – nodošanas akta parakstīšanas brīža.

*Piedāvājumu paraksta pretendenta paraksttiesīgā amatpersona vai tās pilnvarota persona.*